Държавен вестник, бр. 34, 2014 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  34
Чл. 14. (1) Държавен фонд „Земеделие“ пис­
мено уведомява кандидата за одобрението или 
отхвърлянето на заявлението за предоставяне 
на финансова помощ в срок до 10 работни дни 
от издаването на заповедта по чл. 13, ал. 4.
(2) В срок до 10 работни дни от получаване 
на уведомително писмо за одобрение по ал. 1 
кандидатът или негов изрично упълномощен 
представител е длъжен да се яви в ЦУ на ДФЗ 
за подписване на договор за предоставяне на 
финансова помощ, в който се уреждат правата, 
задълженията и отговорностите на страните, 
включително основанията за изискуемост на 
финансовата помощ. 
(3) В случай че кандидатът не подпише 
договора за предоставяне на финансова по­
мощ в срока по ал. 2 и не е информирал 
преди изтичането му ДФЗ за обективната 
невъзможност да сключи договора, правото 
за подпомагане по подаденото заявление се 
погасява с изтичане на същия.
(4) В случай че кандидатите са извършили 
някоя от практиките по дейностите по чл. 5, 
ал. 1 преди подписване на договора по ал. 2, 
размерът на помощта се намалява със стой­
ността, предвидена за същото мероприятие в 
утвърдения по чл. 11, ал. 2 ППК на ползвателя 
на финансова помощ.
Раздел VI
Условия и ред за предоставяне на финансова 
помощ
Чл. 15. (1) Финансовата помощ се изплаща 
след извършване на дейностите, за които е 
сключен договорът по чл. 14, ал. 2. 
(2) Финансовата помощ може да бъде 
изплатена авансово, в размер до 80 % от до­
говорираната финансова помощ, при условие 
че изпълнението на дейностите е започнало.
(3) Авансово плащане може да бъде заявено 
до 6 месеца от датата на сключване на дого­
вора за предоставяне на финансова помощ, 
но не по-късно от 31 юли на съответната 
финансова година.
(4) При авансово плащане максималният 
срок за изпълнение на дейностите по инвести­
цията е до края на втората винарска година, 
следваща годината на авансовото изплащане 
на финансовата помощ, и не по-късно от 4 ме­
сеца преди изтичане на срока на валидност 
на банковата гаранция.
Чл. 16. (1) За предоставяне на финансова 
помощ авансово ползвателят подава в ЦУ 
на ДФЗ не по-рано от 10 дни от датата на 
сключване на договора заявление по образец, 
утвърден по реда на чл. 3, ал. 2, към което 
прилага следните документи:
1. изрично нотариално заверено пълно­
мощно в оригинал, когато документите се 
подават от упълномощено лице;
2. удостоверение по чл. 87, ал. 6 ДОПК за 
липса на публични задължения, в оригинал, 
издадено не по-рано от 1 месец преди датата 
на подаване на заявлението за подпомагане;
3. копия от разходооправдателни документи 
(фактури, платежни нареждания и банкови 
извлечения), доказващи, че инвестицията е 
започнала;
4. банкова гаранция, учредена в полза на 
ДФЗ (по образец), в оригинал в размер 110 % 
от исканата за авансово изплащане сума със 
срок на валидност не по-малко от 4 месеца 
след изтичане на срока за изпълнение на 
всички дейности по договора по чл. 14, ал. 2.
(2) При подаване на заявлението за аван­
сово плащане ползвателят на финансовата 
помощ следва да осигури оригиналите на 
всички документи, включително и тези, за 
които се изискват копия, като удостоверява 
легитимността на представените копия със 
заверка „Вярно с оригинала“.
(3) След подаване на заявлението за аван­
сово плащане в ЦУ на ДФЗ се извършва 
проверка за наличието и съответствието на 
документите по ал. 1.
(4) При установяване на нередовност 
и/или непълнота на документите по ал. 1 ДФЗ 
писмено уведомява ползвателя на финансова 
помощ, който в срок до 10 работни дни от 
получаване на уведомителното писмо трябва 
да отстрани нередовностите и/или непълно­
тите и да предостави изисканите документи 
и/или писмени обяснения. В случай че не бъдат 
отстранени нередовностите и/или непълноти­
те в срок, заявлението за авансово плащане 
се отхвърля със заповед на изпълнителния 
директор на ДФЗ.
(5) В срок до 25 работни дни от подаване 
на заявлението за авансово плащане изпъл­
нителният директор на ДФЗ одобрява или 
мотивирано отказва със заповед изплащането 
на авансово заявената сума и писмено уведо­
мява ползвателя.
(6) В 15-дневен срок от изпращане на уве­
домлението по ал. 5 ДФЗ превежда сумата, 
одобрена за авансово плащане, по посочената 
в заявлението банкова сметка в левове.
(7) Недопустимо е авансово плащане на 
етапи от дадена дейност и/или на отделна 
дейност от договора.
Чл. 17. (1) След изпълнение на дейностите 
по договора, но не по-късно от 10 работни дни 
след изтичане на крайния срок за изпълнение 
на дейностите от договора по чл. 14, ал. 2, 
ползвателят на финансова помощ подава в ЦУ 
на ДФЗ заявление за окончателно плащане 
по образец, утвърден по реда на чл. 3, ал. 2:
1. за плащане на остатък в случаите, когато 
е получил авансово плащане по чл. 16, ал. 6;